Paġna Id-distanza bejn is-sit u l-eqreb fruntiera ma' Stat Membru ieħor, f'dan il-każ il-Latvja, hija ta' 8 km. It-tieni l-eqreb Stat Membru huwa l-Polonja, li jinsab 250 km 'il bogħod. Il-fruntiera mar-Repubblika tal-Belarussja, bħala pajjiż ġar, tinsab 5 km 'il bogħod. L-operazzjonijiet normali ta' żarmar mhux se jwasslu għal skariki ta' effluwenti radjuattivi likwidi. L-iskart radjuattiv solidu se jiġi trasferit għall-faċilitajiet xierqa ta' trattament, ħżin u rimi ta' skart preżenti fuq is-sit ta' Ignalina. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu skarikati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir f'konformità mal-kriterji stabbiliti fid-Direttiva tal-Istandards Bażiċi tas-Sikurezza. Magħmul fi Brussell, is-16 ta' Mejju 2019. Il-Kunsill tal-Unjoni Ewropea, wara li rrieżamina l-lista ta' persuni u entitajiet deżinjati fl-Annessi msemmija hawn fuq, iddetermina li l-miżuri restrittivi previsti fid-Deċiżjoni 2013/255/PESK u fir-Regolament (UE) Nru 36/2012 għandhom ikomplu japplikaw għal dawk il-persuni u entitajiet. Qed tinġibed l-attenzjoni tal-persuni u l-entitajiet kkonċernati għall-possibbiltà li ssir applikazzjoni lill-awtoritajiet kompetenti tal-Istat Membru jew tal-Istati Membri rilevanti kif indikat fis-siti elettroniċi fl-Anness III tar-Regolament tal-Kunsill (UE) Nru 36/2012, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 16 tar-Regolament). Il-persuni u l-entitajiet ikkonċernati jistgħu jippreżentaw talba lill-Kunsill qabel it-28 ta' Frar 2020, flimkien mad-dokumentazzjoni ta' sostenn, li d-deċiżjoni li tinkludihom fuq il-lista msemmija hawn fuq għandha tiġi kkunsidrata mill-ġdid, fl-indirizz li ġej: Kwalunkwe osservazzjoni li tasal ser tiġi meqjusa għall-finijiet tar-rieżami li jmiss mill-Kunsill tal-lista ta' persuni u entitajiet iddeżinjati, f'konformità mal-Artikolu 34 tad-Deċiżjoni 2013/255/PESK u l-Artikolu 32(4) tar-Regolament (UE) Nru 36/2012. Il-kontrollur ta' din l-operazzjoni ta' pproċessar huwa d-Dipartiment RELEX.1.C fid-Direttorat-Ġenerali għall-Affarijiet Barranin, Tkabbir u Protezzjoni Ċivili - RELEX fis-Segretarjat Ġenerali tal-Kunsill (SĠK), li jista' jiġi kkuntattjat f'dan l-indirizz: L-Uffiċjal tal-Protezzjoni tad-Data tas-SĠK jista' jiġi kkuntattjat f'dan l-indirizz: Uffiċjal tal-Protezzjoni tad-Data L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni 2013/255/PESK, kif emendata bid-Deċiżjoni tal-Kunsill (PESK) 2019/806, u r-Regolament (UE) Nru 36/2012, kif implimentat bir-Regolament ta' Implimentazzjoni tal-Kunsill (UE) 2019/798. Is-suġġetti tad-data huma l-persuni fiżiċi li jissodisfaw il-kriterji għall-elenkar stabbiliti bid-Deċiżjoni 2013/255/PESK u r-Regolament (UE) Nru 36/2012. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-dikjarazzjoni tar-raġunijiet u kull data oħra marbuta ma' dan. Id-data personali miġbura tista' tinqasam skont kif meħtieġ mas-Servizz Ewropew għall-Azzjoni Esterna u l-Kummissjoni. Mingħajr preġudizzju għar-restrizzjonijiet skont l-Artikolu 25 tar-Regolament (UE) 2018/1725, l-eżerċizzju tad-drittijiet tas-suġġetti tad-data bħad-dritt għal aċċess, kif ukoll id-drittijiet għal rettifika jew għal oġġezzjoni ser jingħata f'konformità mar-Regolament (UE) 2018/1725. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-miżuri restrittivi jew il-validità tal-miżura tkun skadiet, jew kemm idumu l-proċedimenti tal-qorti f'każ li dawn ikunu nbdew. Mingħajr preġudizzju għal kwalunkwe rimedju ġudizzjarju, amministrattiv jew mhux ġudizzjarju, is-suġġetti tad-data jistgħu jressqu lment quddiem il-Kontrollur Ewropew għall-Protezzjoni tad-Data f'konformità mar-Regolament (UE) 2018/1725 (edps@edps.europa.eu). IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, L-Italja bagħtet applikazzjoni għal emenda fl-Ispeċifikazzjoni għall-isem "Valle d'Itria" skont l-Artikolu 105 tar-Regolament (UE) Nru 1308/2013. Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, fl-Artikolu 97(1) u fl-Artikoli 100, 101 u 102 tar-Regolament (UE) Nru 1308/2013 ġew issodisfati. IDDEĊIEDIET KIF ĠEJ: L-applikazzjoni għall-emenda fl-Ispeċifikazzjoni tal-isem "Valle d'Itria" (IĠP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, is-7 ta' Mejju 2019. L-Artikolu 105 tar-Regolament (UE) Nru 1308/2013 – Emenda mhux minuri Deskrizzjoni: Il-kategoriji kollha tal-inbejjed bl-IGT ta' Valle d'Itria, li preċedentement kienu elenkati fl-Artikolu 2(1) ("Bianco, inkluż semifrizzanti, frizzanti, inbid minn għeneb misjur iżżejjed u Passito; Rosso, inkluż semifrizzanti, inbid minn għeneb misjur iżżejjed, Passito u Novello; Rosato, inkluż semifrizzanti u Novello") issa ġew elenkati fl-Artikolu 1 tal-Ispeċifikazzjoni tal-Prodott (Denominazzjoni u nbejjed). Il-lista ta' tipi ġiet issupplimentata wkoll biż-żieda tal-inbid aħmar u tal-inbid rosé u ta' referenza għal tipi bl-ispeċifikazzjoni tal-varjetà tal-għenba. Għalhekk, din il-lista ġiet aġġornata u riformulata kif ġej: Bianco, inkluż semifrizzanti, frizzanti, inbid minn għeneb misjur iżżejjed u Passito; Rosso, inkluż semifrizzanti, frizzanti, inbid minn għeneb misjur iżżejjed, Passito u Novello; Rosato, inkluż semifrizzanti, frizzanti u Novello; inbid bl-ispeċifikazzjoni tal-varjetà tal-għenba skont il-kundizzjonijiet stabbiliti fl-Artikolu 2 t'hawn taħt". Raġunijiet: L-Ispeċifikazzjoni tal-Prodott ġiet riveduta sabiex l-inbejjed kollha prodotti jiġu indikati b'mod konsistenti fl-Artikolu 1 - Denominazzjoni u nbejjed. L-inklużjoni tal-inbid aħmar u tal-inbid rosé frizzanti hija ġġustifikata bl-adattabbiltà tradizzjonali taż-żona tal-produzzjoni għall-produzzjoni ta' dawn it-tipi ta' nbejjed, bl-interess għoli tas-swieq f'inbejjed ġodda, li ġejjin prinċipalment minn varjetajiet tal-għeneb nattivi, u bix-xejra pożittiva u kontinwa tas-suq għall-inbejjed frizzanti, b'mod partikolari għall-inbid aħmar u l-inbid rosé ħfief li diġà ġew prodotti fil-kategorija ta' nbejjed semifrizzanti. Din il-modifika tikkonċerna l-Artikolu 1 tal-Ispeċifikazzjoni tal-Prodott u t-taqsima dwar "Deskrizzjoni tal-inbejjed" tad-Dokument Uniku. Deskrizzjoni: Ir-referenza ġenerika għal "most" tneħħiet. Raġunijiet: Dan għaliex, skont il-leġiżlazzjoni attwali tal-UE, IĠP ma tistax tiġi riżervata għall-kategorija tal-"most" iżda għall-kategorija tal-"most tal-għeneb iffermentat parzjalment" biss, kategorija li mhijiex irregolata f'din l-Ispeċifikazzjoni tal-Prodott. Din il-modifika tikkonċerna l-Artikolu 1 tal-Ispeċifikazzjoni tal-Prodott u ma taffettwax id-Dokument Uniku. Deskrizzjoni: Inklużjoni tal-varjetajiet tal-għeneb nattivi Marchione, Maresco, Minutolo u Ottavianello fil-lista stabbilita fl-Artikolu 2(2) tal-Ispeċifikazzjoni tal-Prodott, li tikkonċerna l-varjetajiet tal-għeneb li jistgħu jiġu speċifikati fuq it-tikketti tal-inbejjed bl-IGT ta' "Valle d'Itria". Il-lista relatata tal-varjetajiet tal-għeneb li huma adattati biex jitkabbru fil-provinċji li fihom iż-żona tal-produzzjoni ta' IGT ta' "Valle d'Itria", li hija annessa mal-Ispeċifikazzjoni tal-Prodott, ġiet aġġornata. Raġunijiet għall-emenda: L-emenda proposta saret possibbli wara l-irkupru, il-karatterizzazzjoni, ir-reġistrazzjoni u t-titjib produttiv u enoloġiku ta' ħafna varjetajiet lokali oħra, li baqgħu ħajjin prinċipalment bħala pjanti mhux identifikati mifruxa bil-ftit, fuq vinji qodma b'varjetà waħda fil-Valle d'Itria, b'mod partikolari dawk il-varjetajiet nattivi żgħar li tradizzjonalment jinsabu fil-vinji qodma ta' Apulia li jużaw il-metodu ta' rmondar fil-miftuħ, u li kważi dejjem jinsabu biswit varjetajiet ikkultivati b'mod aktar mifrux u varjetajiet żgħar oħra. Barra minn hekk, l-iskoperta mill-ġdid u t-titjib reċenti tal-varjetajiet, li ntgħażlu u ttejbu f'termini ta' saħħithom, offrew lill-produtturi ta' Apulia mod ġdid biex jistabbilixxu lilhom infushom permezz ta' nbejjed lokali b'karatteristiċi eċċezzjonali u uniċi. Permezz tal-komponenti ta' aċidità għolja u dawk aromatiċi tagħha, il-varjetà Marchione hija adattata għall-produzzjoni ta' nbejjed xotti u nbejjed frizzanti u għat-taħlit sabiex tiżdied/tinħoloq differenza fil-kumplessità aromatika u jitjiebu l-karatteristiċi organolettiċi tal-inbejjed bojod mill-Valle d'Itria; Il-varjetà Maresco għandha livelli għolja ta' zokkor u aċidità għolja, li jagħmluha adattata għall-inbid frizzanti; Il-varjetà Ottavianello għandha karatteristiċi fiżiċi eċċellenti u għalhekk tista' faċilment tkun parti mill-produzzjoni tal-inbid aħmar kif ukoll tal-inbid rosé, inklużi tipi semifrizzanti u frizzanti, li jwasslu għal inbejjed ħfief, lesti għax-xorb; L-aċidità u l-irwejjaħ tal-varjetà Minutolo jagħmluha bażi ideali għall-produzzjoni ta' nbid frizzanti u nbejjed speċjali. L-iskoperta mill-ġdid u l-irkupru reċenti tal-varjetà tal-għenba Minutolo, li ntgħażlet u ttejbet f'termini ta' saħħitha, offrew lill-produtturi ta' Apulia mod ġdid biex jistabbilixxu lilhom infushom fis-suq tal-inbejjed bojod lokali. Ħidma fundamentali dwar it-titjib tal-varjetajiet nattivi żgħar, jiġifieri t-titjib tas-saħħa tal-pjanta, l-identifikazzjoni ta' kloni preżunti u l-proċessi ta' ċertifikazzjoni sussegwenti, kif ukoll l-analiżijiet ta' aptitudni permezz tal-mikrovinifikazzjoni, twettqet miċ-Ċentru għar-Riċerka, l-Esperimentazzjoni u t-Taħriġ tal-Agrikoltura (CRSFA) "Basile Caramia" f'Locorotondo. Din l-emenda tikkonċerna l-Artikolu 2 tal-Ispeċifikazzjoni tal-Prodott u t-taqsima dwar "Deskrizzjoni tal-inbejjed" tad-Dokument Uniku. Deskrizzjoni tal-emenda fl-Ispeċifikazzjoni tal-Prodott u fid-Dokument Uniku: Ġew miżjuda dettalji tar-rabta mal-ambjent, b'deskrizzjoni skont il-kategorija tal-prodott. Ġiet miżjuda wkoll aktar informazzjoni fir-rigward taż-żona ġeografika rilevanti għar-rabta, il-kwalità, ir-reputazzjoni jew karatteristiċi oħra attribwibbli għal dik l-oriġini ġeografika u l-interazzjoni każwali ta' dawn l-elementi. Ingħataw spjegazzjonijiet dwar il-bażi għall-indikazzjoni ġeografika b'rabta mal-kwalità, ir-reputazzjoni u l-karatteristiċi speċifiċi tal-prodotti. Raġunijiet: Sabiex l-ispeċifikazzjoni tinġieb konformi mar-rekwiżiti ġuridiċi fis-seħħ. Din l-emenda tikkonċerna l-Artikolu 8 tal-Ispeċifikazzjoni tal-Prodott u t-taqsima dwar "Rabta maż-żona ġeografika" tad-Dokument Uniku. Deskrizzjoni: Emenda formali għall-Ispeċifikazzjoni tal-Prodott sabiex tiġi aġġornata r-referenza ġuridika; Il-formulazzjoni "Artikolu 13 tad-Digriet Leġiżlattiv Nru 61/2010" ġiet issostitwita minn "Artikolu 64 tal-Liġi Nru 238/2016". L-Anness 2 għall-fajl tekniku ġie aġġornat ukoll kif xieraq. Din l-emenda tikkonċerna l-Artikolu 9 tal-Ispeċifikazzjoni tal-Prodott u ma taffettwax id-Dokument Uniku. Deskrizzjoni: Il-paragrafu 4, "L-għeneb użat għall-produzzjoni ta-tipi ta' nbejjed semifrizzanti u frizzanti jistgħu, permezz ta' deroga, jipprovdu qawwa alkoħolika naturali minima skont il-volum li huwa 0,5 % aktar baxx", huwa ssotitwit b'dan li ġej: "L-għeneb użat għall-produzzjoni tat-tipi ta' nbejjed semifrizzanti u frizzanti għandu jiżgura qawwa alkoħolika naturali minima skont il-volum ta' 9,5 %". Raġunijiet għall-emenda: Il-qawwa alkoħolika naturali minima skont il-volum ġiet speċifikata bħala 9,5 % għat-tipi ta' nbejjed semifrizzanti u frizzanti, u b'hekk telimina l-possibbiltà ta' tnaqqis ta' 0,5 % permezz ta' deroga; dan sar sabiex tingħata indikazzjoni ċara lill-produtturi. Din l-emenda tikkonċerna l-Artikolu 4 tal-Ispeċifikazzjoni tal-Prodott u ma taffettwax id-Dokument Uniku. L-aħħar subparagrafu tal-paragrafu 5 tħassar: "Dan huwa bla preġudizzju għad-deroga prevista fil-leġiżlazzjoni attwali li tippermetti t-twettiq tal-operazzjonijiet ta' vinifikazzjoni barra ż-żona tal-produzzjoni demarkata sal-31 ta' Diċembru 2012". Din l-emenda tikkonċerna l-Artikolu 5 tal-Ispeċifikazzjoni tal-Prodott u ma taffettwax id-Dokument Uniku. Għall-inbid Rosso Frizzante ta' "Valle d'Itria", il-kelma "roża" ġiet issostitwita bil-kelma "aħmar" fid-deskrizzjoni tal-kulur. Raġunijiet għall-emenda: Korrezzjoni formali ta' kelma żbaljata għal raġunijiet ta' konsistenza bil-karatteristiċi dwar il-konsum fir-rigward tal-kulur tal-inbid Rosso Frizzante ta' "Valle d'Itria". Għall-inbejjed Rosso u Bianco ta' "Valle d'Itria" minn għeneb misjur iżżejjed, il-qawwa alkoħolika attwali minima skont il-volum inbidlet minn "11,0 %" għal "12,0 %". Raġunijiet għall-emenda: Sabiex l-ispeċifikazzjoni tinġieb konformi mal-valuri stabbiliti mil-leġiżlazzjoni attwali għall-Kategorija (16) "Inbid minn għeneb misjur iżżejjed", kif stabbilit fil-Parti II tal-Anness VII għar-Regolament (UE) Nru 1308/2013. Il-karatteristiċi dwar il-konsum ġew miżjuda għall-inbejjed Rosso Spumante u Rosato Spumante ta' "Valle d'Itria"; Raġunijiet għall-emenda: Billi l-inbid aħmar u l-inbid rosé ġew miżjuda mal-kategorija ta' nbejjed frizzanti, li kienet diġà preżenti fl-IGT ta' Valle d'Itria, kellhom jiġu miżjuda d-deskritturi rilevanti; Għall-inbejjed Rosso Frizzante u Rosato Frizzante ta' "Valle d'Itria", il-qawwa alkoħolika totali minima skont il-volum inbidlet minn "9,5 %" għal "10,5 %". Raġunijiet għall-emenda: Iż-żieda hija konformi mal-valuri attwalment imkejla għal dawn l-inbejjed fiż-żona tal-produzzjoni tal-IGT ta' Valle d'Itria; għalhekk, l-għan huwa li jiġi promoss il-livell ta' kwalità miksub għal dawn l-inbejjed. Għall-inbejjed Rosso Novello ta' "Valle d'Itria", valur ta' "5,0 g/l" għal aċidità totali minima ġie miżjud mal-karatteristiċi dwar il-konsum. Raġunijiet għall-emenda: Din hija emenda formali; il-valur t'hawn fuq ma ġiex inkluż fl-ispeċifikazzjoni preċedenti u għalhekk ġie miżjud. Din l-emenda tikkonċerna l-Artikolu 6 tal-Ispeċifikazzjoni tal-Prodott u t-taqsima dwar "Deskrizzjoni tal-inbejjed" tad-Dokument Uniku. IĠP - Indikazzjoni Ġeografika Protetta Kulur: isfar lewn it-tiben b'intensità li tvarja, possibbilment bi sfumaturi li jagħtu fl-aħdar b'intensità li tvarja; Riħa: pjaċevoli, delikata, ta' frott, spiss b'noti ta' frott abjad, possibbilment b'irwejjaħ ta' frott taċ-ċitru jew tal-fjuri, li jvarjaw skont il-varjetajiet tal-għeneb użati; Togħma: friska, minn xotta għal nofsha xotta; Qawwa alkoħolika totali minima skont il-volum: 10,5 %; Estratt minimu mingħajr zokkor: 15,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: minn isfar lewn it-tiben għal dehbi; Riħa: distintiva, delikata, persistenti, xi drabi b'irwejjaħ ta' frott abjad misjur, konfettura tal-frott jew noti tipiċi oħra, b'intensità li tvarja skont il-varjetajiet tal-għeneb użati; Togħma: minn xotta għal ħelwa, tipika, armonjuża; Qawwa alkoħolika totali minima skont il-volum: 15,0 %; Estratt minimu mingħajr zokkor: 22,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Fowm: fin u evanexxenti; Kulur: isfar lewn it-tiben b'intensità li tvarja, xi drabi bi sfumaturi li jagħtu fl-aħdar b'intensità li tvarja skont il-varjetajiet tal-għeneb użati; Riħa: delikata u ta' frott, spiss b'irwejjaħ ta' frott abjad, xi drabi b'irwejjaħ tal-fjuri jew ta' frott taċ-ċitru b'intensità li tvarja skont il-varjetajiet tal-għeneb użati; Togħma: minn xotta għal semiħelwa, armonjuża; Qawwa alkoħolika totali minima skont il-volum: 9,5 %; Estratt minimu mingħajr zokkor: 15,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: minn isfar lewn it-tiben għal dehbi; Riħa: distintiva, delikata, persistenti; ta' frott misjur delikat, xi drabi b'noti ta' għasel u ta' berquq, b'intensità li tvarja skont il-varjetajiet tal-għeneb użati; Togħma: minn xotta għal ħelwa, tipika, armonjuża; Qawwa alkoħolika totali minima skont il-volum: 15,0 %; Estratt minimu mingħajr zokkor: 22,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Fowm: fin u li jdum; Kulur: isfar lewn it-tiben b'intensità li tvarja, possibbilment bi sfumaturi dehbiena; Riħa: riħa ħelwa, kumplessa, irwejjaħ ta' frott matur, xi drabi b'noti ta' fjuri bojod jew ta' frott taċ-ċitru skont il-varjetajiet tal-għeneb użati u b'noti tipiċi ta' fermentazzjoni sekondarja; Togħma: friska, b'palat qawwi, fina, armonjuża, sa semiħelwa; Qawwa alkoħolika totali minima skont il-volum: 9,5 %; Estratt minimu mingħajr zokkor: 14,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: aħmar lewn ir-rubin li jxaqleb lejn il-granata; Riħa: pjaċevoli, irwejjaħ distintivi ta' frott aħmar, b'noti pikkanti possibbli minħabba l-maturazzjoni; Togħma: minn xotta għal semixotta, armonjuża; Qawwa alkoħolika totali minima skont il-volum: 11,5 %; Estratt minimu mingħajr zokkor: 20,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Fowm: fin u li jdum; Kulur: aħmar b'intensità li tvarja; Riħa: delikata, ta' frott, spiss b'irwejjaħ ta' frott aħmar misjur u b'noti tipiċi ta' fermentazzjoni sekondarja; Togħma: minn xotta għal semiħelwa, armonjuża; Qawwa alkoħolika totali minima skont il-volum: 11,0 %; Estratt minimu mingħajr zokkor: 15,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: aħmar lewn ir-rubin, li maż-żmien ixaqleb lejn il-granata; Riħa: distintiva, delikata, irwejjaħ persistenti ta' frott aħmar, xi drabi ta' ġamm, b'noti pikkanti possibbli meta l-inbid jimmatura; Togħma: minn ħelwa għal xotta, tipika, armonjuża; Qawwa alkoħolika totali minima skont il-volum: 15,0 %; Estratt minimu mingħajr zokkor: 24,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Fowm: fin u evanexxenti; Kulur: aħmar b'intensità li tvarja; Riħa: delikata, ta' frott; irwejjaħ ta' frott misjur, xi drabi frott aħmar u noti tipiċi oħra skont il-varjetajiet tal-għeneb użati; Togħma: minn xotta għal semiħelwa, armonjuża; Qawwa alkoħolika totali minima skont il-volum: 10,5 %; Estratt minimu mingħajr zokkor: 15,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: aħmar lewn ir-rubin b'intensità li tvarja; Riħa: intensa, pjaċevoli, xi drabi b'irwejjaħ distintivi ta' frott aħmar u noti li jirriżultaw mill-maċerazzjoni tal-karbonju; irwejjaħ tipiċi tal-varjetajiet tal-għeneb użati; Togħma: minn xotta għal semixotta, distintiva; Qawwa alkoħolika totali minima skont il-volum: 11,0 %; Estratt minimu mingħajr zokkor: 16,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: aħmar lewn ir-rubin, li maż-żmien ixaqleb lejn il-granata; Riħa: distintiva, delikata, persistenti, xi drabi b'irwejjaħ ta' frott aħmar misjur jew ġamm u b'noti tipiċi skont il-varjetajiet tal-għeneb użati; Togħma: minn ħelwa għal xotta, tipika, armonjuża; Qawwa alkoħolika totali minima skont il-volum: 15,0 %; Estratt minimu mingħajr zokkor: 24,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: roża b'intensità li tvarja; Riħa: distintiva, ta' frott, spiss b'irwejjaħ ta' frott aħmar; Togħma: minn xotta għal semixotta, armonjuża; Qawwa alkoħolika totali minima skont il-volum: 11,0 %; Estratt minimu mingħajr zokkor: 16,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Fowm: fin u li jdum; roża b'intensità li tvarja; Riħa: delikata, ta' frott, xi drabi b'irwejjaħ ta' frott aħmar, b'noti tipiċi ta' fermentazzjoni sekondarja; Togħma: minn xotta għal semiħelwa, armonjuża, distintiva; Qawwa alkoħolika totali minima skont il-volum: 11,0 %; Estratt minimu mingħajr zokkor: 15,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Fowm: fin u evanexxenti; Kulur: roża b'intensità li tvarja; Riħa: delikata, ta' frott, spiss b'irwejjaħ ta' frott aħmar; Togħma: minn xotta għal semiħelwa, armonjuża, distintiva; Qawwa alkoħolika totali minima skont il-volum: 10,5 %; Estratt minimu mingħajr zokkor: 15,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Kulur: roża b'intensità li tvarja; Riħa: distintiva, ta' frott, xi drabi b'irwejjaħ ta' frott aħmar, b'noti li jirriżultaw mill-maċerazzjoni tal-karbonju, irwejjaħ tipiċi tal-varjetajiet tal-għeneb użati; Togħma: minn xotta għal semixotta, armonjuża; Qawwa alkoħolika totali minima skont il-volum: 11,0 %; Estratt minimu mingħajr zokkor: 14,0 g/l. Fejn il-valuri ma jiġux indikati, japplikaw il-limiti stabbiliti mil-leġiżlazzjoni nazzjonali u tal-UE. Inbid Bianco, Rosso u Rosato tal-IGT ta' "Valle d'Itria", inkluż bl-ispeċifikazzjoni tal-varjetà tal-għenba 22 000 kg għeneb għal kull ettaru Inbid Bianco, Rosso u Rosato tal-IGT ta' "Valle d'Itria", inkluż bl-ispeċifikazzjoni tal-varjetà tal-għenba 176 ettolitru għal kull ettaru Inbid Bianco, Rosso u Rosato minn għeneb misjur iżżejjed tal-IGT ta' "Valle d'Itria", inkluż bl-ispeċifikazzjoni tal-varjetà tal-għenba 22 000 kg għeneb għal kull ettaru Inbid Bianco, Rosso u Rosato minn għeneb misjur iżżejjed tal-IGT ta' "Valle d'Itria", inkluż bl-ispeċifikazzjoni tal-varjetà tal-għenba 110 ettolitru għal kull ettaru Iż-żona tal-produzzjoni għall-għeneb użat biex isiru l-inbejjed li jistgħu jużaw l-indikazzjoni ġeografika tipika ta' "Valle d'Itria" tinkludi t-territorju amministrattiv kollu tal-muniċipalitajiet ta' Alberobello u Locorotondo fil-Provinċja ta' Bari; Ceglie Messapica, Cisternino, Fasano u Ostuni fil-Provinċja ta' Brindisi; Crispiano u Martina Franca fil-Provinċja ta' Taranto. Il-fatturi naturali li huma rilevanti għar-rabta Iż-żona ġeografika ddefinita fl-Ispeċifikazzjoni tal-Prodott hija magħrufa bħala "Valle d'Itria", li tagħmel parti miż-żona akbar ta' "Murgia dei Trulli". Fuq il-mappa, iż-żona tinsab fix-Xlokk tal-Provinċja ta' Bari. F'termini ta' pedoloġija, il-ħamrija hija magħmula minn ħamrija ħamra klassika li tiġi bix-xoljiment tal-franka, li hija r-residwi insolubbli magħmulin minn ossidi jew idrossidi ta' ħadid u aluminju. Il-ħamrija hija rikka fil-potassju u relattivament baxxa fil-materja organika, b'hekk tifforma substratt li huwa ideali għat-tkabbir tal-varjetajiet tal-għeneb li jintużaw biex isiru nbejjed bojod ta' kwalità għolja. Il-ħamrija taflija u l-ħamrija taflija bil-ħama għandhom konċentrazzjoni għolja ta' blat u ġebel, li jammontaw għal madwar 60 % tal-kostitwenti totali. L-altitudni taż-żoni mħawla bil-vinji hija bejn 280 u 418-il metru 'l fuq mil-livell tal-baħar, b'hekk b'medda ta' altitudni ta' 138 metru. L-għoljiet huma delikati u l-biċċa l-kbira tagħhom iħarsu lejn ix-Xlokk. Il-klima hija sħuna u niexfa b'ammont ta' xita li jvarja ħafna; skont is-sena, il-preċipitazzjoni tvarja minn 400 mm għal 800 mm, li madwar 70 % minnha hija kkonċentrata fil-ħarifa u fix-xitwa. F'dak li għandu x'jaqsam mal-istaġun tat-tkabbir tal-vinji, li jibda minn April sa Settembru, il-livelli ta' preċipitazzjoni huma baxxi ħafna għal madwar 300 mm. Mhix ħaġa rari li fis-sajf ma tagħmel xejn xita. Ir-rekords multiannwali juru temperaturi medji għoljin li rarament jaqbżu t-30 °C jew jinżlu inqas minn 0 °C. Matul is-sajf, it-temperaturi minimi rarament jinżlu taħt it-18 °C. Fatturi umani rilevanti għall-fatturi ta' konnessjoni li jiddeterminaw il-karatteristiċi speċifiċi ta' nbid huma l-varjetà tal-għenba u l-ambjent, b'dan tal-aħħar jinftiehem b'rabta kemm man-natura (klima u ħamrija) kif ukoll man-nies (tradizzjonijiet, tekniki, ħiliet). Il-fatturi umani fiż-żona tal-produzzjoni li affettwaw il-karatteristiċi tal-inbid huma għalhekk ta' importanza fundamentali. Iż-żona fejn jiġu prodotti l-inbejjed ta' "Valle d'Itria" għandha pajsaġġ agrikolu li huwa kkaratterizzat mill-fdalijiet tal-boskijiet tal-ballut imħallta mal-veġetazzjoni Mediterranja spontanja li kienet tikkostitwixxi l-kopertura naturali taż-żona qabel ma n-nies bdew jgħixu hemmhekk. It-territorju għadda minn bidliet profondi matul is-sekli minn mindu bdew l-insedjamenti umani, li jmorru lura għaż-żmien tal-popolazzjonijiet Messapian u Peucetian. Illum il-ġurnata, il-pajsaġġ rurali huwa kkaratterizzat minn ħitan tal-ġebel nixfin tipiċi, eleganti u lineari li jiddemarkaw u jappoġġjaw l-art agrikola li nbniet bil-mod tul iż-żmien, u li fuqha tħawlu l-vinji li jipproduċu l-inbejjed koperti minn din l-ispeċifikazzjoni. Il-ġebel, f'simbjożi mal-vinji, huwa parti integrali tal-Valle d'Itria, fejn jifforma l-immaġni viżwali tiegħu bid-djar famużi ta' "Trulli". Tul l-istorja, il-fatturi umani kellhom rwol partikolari fid-definizzjoni preċiża tal-aspetti tekniċi tal-produzzjoni li ġejjin: Il-kombinazzjoni ta' varjetajiet fil-vinji. Il-varjetajiet tal-għeneb adattati biex isir l-inbid inkwistjoni huma dawk li tradizzjonalment dejjem tkabbru fiż-żona ġeografika; Sistemi ta' taħriġ, distanzi tat-tħawwil u metodi ta' rmondar. Dawn huma wkoll elementi tradizzjonali li għandhom l-għan li jiżguraw li l-vinji jiġu rranġati fuq l-art bl-aħjar mod possibbli, filwaqt li jippermettu li l-attivitajiet tal-ħsad għall-produzzjoni jitwettqu b'mod aktar faċli u li l-faxxina tiġi mmaniġġjata b'mod razzjonali, sabiex b'hekk jiġi żgurat li jkun hemm wiċċ tal-weraq adegwat u espost sew u li r-rendimenti tal-produzzjoni tal-inbid jinżammu fi ħdan il-limiti stabbiliti mill-ispeċifikazzjoni. B'mod partikolari, is-sistemi ta' taħriġ użati b'mod predominanti fiż-żona huma l-metodu tal-kalċi, il-metodu tat-tħarriġ tal-kalċi mmodifikat u l-irbit vertikali: l-ewwel sistema tammonta għal 20 % tat-total, it-tieni għal 50 % u t-tielet għal 30 %. Il-metodi ta' rmondar użati huma kif ġej: irmondar qasir għall-metodu tal-kalċi (l-irmondar jinvolvi li għal kull 2 jew 3 fergħat jitħallew 2 xpruni bi 3 jew 4 blanzuni) u rmondar imħallat għall-metodi tal-kalċi mmodifikat u dak tal-irbit vertikali (xprun u qasba tal-bambù b'madwar 8-10 blanzuni). - l-inbid isir bl-użu ta' prattiki tradizzjonali li ilhom jintużaw fiż-żona biex jagħmlu nbejjed bla gass, li adegwatament jiddifferenzjaw mit-tip frizzanti, li għandu jinkiseb permezz ta' fermentazzjoni sekondarja naturali. Attwalment, il-vitikultura ngħatat spinta kbira mill-attivitajiet taċ-ċentru ta' riċerka CRSFA (Centro di Ricerche Sperimentazione e Formazione in Agricoltura, Ċentru għar-Riċerka, l-Esperimentazzjoni u t-Taħriġ tal-Agrikoltura), li jinsab fil-qalba taż-żona. Għal deċennji sħaħ, dan iċ-ċentru kien qed iwettaq il-kompitu ewlieni ta' selezzjoni u titjib klonali, filwaqt li jtejjeb il-varjetajiet nattivi żgħar. L-attivitajiet ta' taħriġ immirati lejn il-bdiewa żgħażagħ u l-kultivaturi tal-inbid huma importanti wkoll, mhux l-inqas bis-saħħa tal-preżenza storika tal-kulleġġ agrikolu "Basile Caramia" f'Locorotondo, li huwa wieħed mill-ftit ħafna fl-Italja li jispeċjalizzaw fil-vitikultura u fl-enoloġija u fejn tħarrġu ħafna mill-enologi fiż-żona kif ukoll ħafna kultivaturi tal-inbid. Fil-kategoriji u t-tipi kollha differenti, l-inbejjed tal-IGT ta' "Valle d'Itria" għandhom proprjetajiet kimiċi u fiżiċi bbilanċjati u t-togħma u r-riħa tagħhom jirriflettu prinċipalment l-irwejjaħ tipiċi tal-varjetajiet tal-għeneb użati. Dawn il-proprjetajiet organolettiċi u analitiċi huma konsegwenzi diretti tat-tipi ta' ħamrija tal-franka/taflija li fuqhom jikbru l-vinji, u ta' kundizzjonijiet tal-art u tal-klima partikolarment favorevoli. Din il-ħamrija tiffavorixxi s-sinteżi ta' sustanzi aromatiċi li jarrikkixxu l-kwalità aromatika tal-inbejjed, il-konċentrazzjoni taz-zokkor fl-għeneb u b'hekk il-qawwa alkoħolika potenzjali tal-inbejjed futuri. Il-ħamrija taflija u l-ħamrija taflija bil-ħama għandhom konċentrazzjoni għolja ta' blat u ġebel, li f'ħafna każijiet jammontaw għal madwar 60 % tal-kostitwenti totali. Din l-aħħar karatteristika tgħin biex l-ilma żejjed jinxef kif suppost, u b'hekk jiġi limitat l-effett ta' infezzjoni b'mard kriptogamiku fuq il-materjal tal-pjanti u l-għeneb infushom. L-altitudni taż-żoni mħawla bil-vinji ta' bejn 280 u 418-il metru 'l fuq mil-livell tal-baħar, b'hekk b'medda ta' altitudni tajba, l-għoljiet delikati li fil-biċċa l-kbira tagħhom iħarsu lejn ix-Xlokk u l-varjazzjoni sinifikanti fit-temperaturi bejn il-jum u l-lejl, b'temperaturi moderati waqt il-perjodu ta' maturazzjoni, jipprovdu l-kundizzjonijiet ideali għall-produzzjoni tal-inbejjed b'palat, struttura u intensità aromatika tajba. B'mod partikolari, l-Inbejjed (Kategorija 1) għandhom profil tipikament ta' frott, b'irwejjaħ ta' frott aħmar fl-inbejjed ħomor jew noti ta' frott taċ-ċitru, għasel jew fjuri bojod fl-inbid abjad, iżda dejjem b'bilanċ tajjeb bejn il-kontenut tal-aċidu u taz-zokkor. L-inbejjed rosé għandhom noti persistenti xi drabi ta' frott aħmar misjur jew ta' ġamm u noti tipiċi tal-varjetajiet tal-għeneb użati. L-inbejjed Novello għandhom kulur aħmar lewn ir-rubin jew roża b'intensità li tvarja, b'riħa ta' frott, xi drabi ta' frott aħmar, u b'noti li jirriżultaw mill-maċerazzjoni tal-karbonju u l-irwejjaħ tipiċi tal-varjetajiet tal-għeneb użati. It-togħma tvarja minn xotta għal semixotta b'aċidità tajba u b'irwejjaħ primarji minħabba l-preferenza għall-għeneb iswed maqtugħ kemxejn qabel meħtieġ. L-inbejjed Passito għandhom togħma li tvarja minn ħelwa għal xotta iżda dejjem armonjuża. Huma għandhom riħa distintiva, delikata u persistenti, xi drabi ta' frott aħmar misjur fl-inbejjed ħomor, jew ta' ġamm delikat magħmul minn frott misjur, xi drabi b'noti ta' għasel u berquq fl-inbejjed bojod, b'qawwa alkoħolika tajba u rikki fl-estratti minħabba l-fatt li l-għeneb jitħalla fir-ringieli li huma l-aktar esposti għax-xemx u r-riħ sabiex jinxef fuq il-pjanta, jew jitnixxef billi l-għeneb jiddendel jew jitpoġġa fuq skrins f'żoni kesħin, b'ventilazzjoni tajba. L-Inbejjed frizzanti (Kategorija 4), f'tipi differenti, għandhom kulur li jvarja minn isfar lewn it-tiben b'intensità li tvarja, possibbilment bi sfumaturi dehbiena, għal roża b'intensità li tvarja, b'riħa delikata u ta' frott, xi drabi ta' frott aħmar jew b'noti ta' fjuri bojod jew ta' frott taċ-ċitru u noti tipiċi ta' fermentazzjoni sekondarja; it-togħma hija armonjuża, minn xotta għal semiħelwa. Dawn jiġu prodotti prinċipalment minn għeneb li jitkabbar f'żoni li huma aktar kesħin u inqas esposti għax-xemx, sabiex tinżamm aċidità aktar għolja fl-għeneb u nbid aktar frisk. Barra minn hekk, il-kundizzjonijiet tajbin tal-ħamrija u kontenut tal-potassju għoli jiggarantixxu kontenut ta' zokkor ideali. L-Inbejjed semifrizzanti (Kategorija 8) għandhom kulur isfar lewn it-tiben b'intensità li tvarja, xi drabi bi sfumaturi li jagħtu fl-aħdar b'intensità li tvarja skont il-varjetajiet tal-għeneb użati; ir-riħa hija delikata u ta' frott, spiss ta' frott abjad, xi drabi b'irwejjaħ tal-fjuri jew ta' frott taċ-ċitru b'intensità li tvarja skont il-varjetajiet tal-għeneb użati; it-togħma tvarja minn xotta għal semiħelwa u hija armonjuża, ta' frott, b'irwejjaħ ta' frott misjur jew ta' frott aħmar. Dawn l-inbejjed huma wkoll friski ħafna minħabba l-aċidità li tirriżulta mill-ħamrija rikka fil-potassju u l-kundizzjonijiet tal-klima favorevoli. Din il-kategorija toriġina mit-tradizzjoni qadima tal-ibbottiljar tal-inbid mill-aħħar ħsad sa mill-aħħar ta' Ottubru meta jkun għad fih zokkor residwu mhux iffermentat. Peress li l-inbejjed ġew ibbottiljati mingħajr ma l-ewwel ġew iffiltrati - huma għaddew biss minn issettiljar naturali - huma żammew ħmira li kienet għadha attiva. F'tali kundizzjoni, huma għaddew minn fermentazzjoni sekondarja fil-flixkun li saħħithom bid-diossidu tal-karbonju u għamlithom frizzanti. L-Inbejjed minn għeneb misjur iżżejjed (Kategorija 16) jinkisbu minn għeneb li jitkabbar f'żoni bl-għoljiet li huma l-aktar esposti għax-xemx u r-riħ, fejn għal żmien twil kien hemm tradizzjoni popolari li l-għeneb l-aktar b'saħħtu jitħalla jsir iżżejjed fuq il-pjanta, u b'hekk jippermetti nbejjed aktar ħelwin, aktar sħan u itjeb li jinkisbu bis-saħħa tal-klima niexfa u sħuna. Il-kundizzjonijiet tal-ħamrija u tal-klima jfissru li dawn l-inbejjed għandhom irwejjaħ delikati ta' frott aħmar, xi drabi ta' ġamm, b'noti pikkanti possibbli meta l-inbid jimmatura fil-każ tal-inbejjed ħomor, u rwejjaħ ta' frott abjad misjur jew konfettura tal-frott fil-każ tal-inbejjed bojod, li jżommu bilanċ tajjeb bejn il-kontenut tal-aċidu u taz-zokkor. Deskrizzjoni tal-interazzjoni kawżali bejn id-dettalji msemmijin fil-punt A) u dawk imsemmijin fil-punt B). It-terren bl-għoljiet u l-għoljiet li jħarsu lejn ix-Xlokk jikkontribwixxu għall-ħolqien ta' ambjent xemxi u li għandu ventilazzjoni tajba, fejn l-ilma jitbattal mill-ħamrija b'mod naturali, u li huwa partikolarment adattat għat-tkabbir tal-vinji adattati għall-produzzjoni tal-inbejjed tal-IGT ta' "Valle d'Itria". Is-sawra u l-istruttura kimika u fiżika tal-ħamrija għandhom influwenza deċiżiva fuq il-fiżjoloġija tal-vinja, billi jgħinu fil-ħolqien ta' karatteristiċi fiżiċi, kimiċi u organolettiċi tal-inbejjed ta' "Valle d'Itria". Il-klima niexfa u sħuna taż-żona tal-produzzjoni, li hija kkaratterizzata minn preċipitazzjoni baxxa, bi ftit xita fis-sajf u li tinxef f'Lulju u Awwissu, u b'ħafna xemx anke f'Settembru u Ottubru, tippermetti li l-għeneb isir bil-mod u kompletament, filwaqt li tikkontribwixxi b'mod sinifikanti għall-karatteristiċi tal-kwalità tal-inbejjed ta' "Valle d'Itria". L-attività intensiva tal-popolazzjoni rurali kellha rwol determinanti fil-ħolqien tal-karatteristiċi tal-vitikultura taż-żona. Matul il-perjodu ta' Magna Graecia, l-inbejjed ta' Apulia kellhom reputazzjoni kummerċjali tajba ħafna. B'mod partikolari, fiż-żona ċentrali ta' Apulia, madwar l-insedjament Grieg, u aktar tard Ruman ta' Gnatia, li kien jinkludi wkoll it-territorju tal-Valle d'Itria, kien hemm tradizzjoni tal-vitikultura separata, li fiha l-użu tal-varjetà tal-għenba Bianco d'Alessano kien mifrux. Ir-riċerka arkeoloġika identifikat tankijiet f'diversi portijiet fir-reġjun li ntużaw biex iżommu l-inbid, li mbagħad intuża biex jimla anfori li kellhom jintbagħtu lejn destinazzjonijiet madwar il-Mediterran kollu. L-użu tal-kelma bid-djalett "mir", li tintuża esklussivament f'Apulia, hija sinjal ta' ċivilizzazzjoni tal-vitikultura li diġà kienet teżisti din il-kelma ġiet tradotta bħala "merum" min-nies Latini biex jiddeskrivu nbid ġenwin, reali u sempliċi, filwaqt li żammew it-terminu "vinum" għal tipi oħra ta' nbid li, b'kuntrast, ma kienx jidher hekk. Għalhekk, il-kelma "mir" kienet diġà tintuża mill-popolazzjoni antika ta' Iapygians u Messapians ta' Apulia, li ssetiljaw fin-Nofsinhar ta' Apulia fis-seklu 11 QK. L-istorja tal-vinifikazzjoni f'Apulia, li tmur lura għal eluf ta' snin fiż-żona inkwistjoni u li hija attestata minn diversi dokumenti, hija prova ġenerali u fundamentali tar-rabta u l-interazzjoni mill-qrib bejn il-fatturi umani u l-karatteristiċi kwalitattivi tal-inbejjed ta' "Valle d'Itria". Dan juri kif, matul is-snin, l-intervent tal-bniedem f'żona partikolari wassal għat-trasferiment ta' tekniki tat-tkabbir tal-vinji u enoloġiċi tradizzjonali, li ttejbu u ġew irfinati fiż-żminijiet moderni u kontemporanji, bis-saħħa tal-avvanzi xjentifiċi u teknoloġiċi, sabiex jinħolqu l-inbejjed magħrufa ta' "Valle d'Itria". Il-Qorti Ewropea tal-Awdituri b'dan tinfurmak li r-Rapport Speċjali Nru 6/2019 "L-indirizzar tal-frodi fl-infiq fil-qasam tal-Koeżjoni tal-UE: jeħtieġ li l-awtoritajiet maniġerjali jsaħħu l-identifikazzjoni, ir-rispons u l-koordinazzjoni" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Din in-notifika tikkonċerna l-impriżi li ġejjin: Virgin Atlantic Limited ("Virgin Atlantic", ir-Renju Unit), Cyrus Capital Partner L.P. ("Cyrus", l-Istati Uniti tal-Amerka), Flybe Group plc ("Flybe", ir-Renju Unit). Virgin Atlantic, Cyrus u Stobart Group jakkwistaw, permezz ta' Connect Airways, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Flybe u s-sussidjarji kummerċjali tagħha, Flybe Limited u Flybe.com Limited. Virgin Atlantic, Cyrus u Stobart Group jakkwista ukoll, permezz ta' Connect Airways, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Propius Holdings Ltd, in-negozju ta' lokazzjoni tal-ajruplani ta' Stobart Aviation Limited, kif ukoll interess fin-negozju operattiv tal-linja tal-ajru ta' Stobart Aviation, Stobart Air Unlimited Company. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_171_2019.html